Asgers fodboldeventyr i Warszawa - Fotograf Morten Fjord Stengaard
29. november, 2016 by stengaard 2 Comments Min yngste søn Asger Fjord Stengaard var i weekenden (25.-26. november 2016) med FC Midtjyllands U11 Talenthold inviteret til en lukket turnering i Warszawa i Polen hvor de bl.a. skulle spille mod Manchester United og Juventus.
Ni drenge ud af de 16 markspillere, der normalt spiller på det udvalgte U11 FCM Talenthold, var inviteret med til turneringen. Derudover var der udtaget enkelt spiller fra Fyn/Sjælland samt holdets to målmænd. FC Midtjylland var inviteret som et resultat af forårets kampe med Superligaholdet i Europa League, mod bl.a. Manchester United, hvor Asger i øvrigt var indløber sammen med John Carrick fra Manchester United ved hjemmebanekampen i februar (Læs om den oplevelse HER)
Det var således en glad Asger på 10 år der, sammen med sin stolte far, kunne drage afsted med FC Midtjylland holdet på et kæmpe eventyr.
Holdet tog afsted efter endt torsdagstræning i Stadome i Ikast (en stor indendørs kunstgræs hal). Bilerne blev pakket – med drenge, holdledere, trænere, fædre, mad samt FC Midtjyllands spillerdragter og meget andet kamp- og træningsudstyr. Asger kørte i bil med en holdkammerat og hans far, cheftræneren samt undertegnede. Da man nåede Warszawa ved middagstid fredag, var det tid at finde FCMs hotel og få sig indlogeret og ellers slappet af – for lørdag gik det løs. Fædrene forlod drengene og kørte til et low-budget hotel tæt på Legia Warszawa stadion – udgifter vi selvfølgelig selv skulle afholde.
Da det var en lukket turnering holdene var inviteret til blev alle udgifter afholdt af Legia Warszawa – og der blev ikke sparet på noget. Drengene fik to-mands værelser på fire-stjernet Mariott Hotel, to gode måltider på hotellet per dag, frokost i loungen på Legia Warszawa stadion hver middag, personlig guide der sikrede at holdet mødte op de rigtige steder på de rigtige tidspunkter på et sted, hvor der ikke snakkes andet end Polsk.
Lørdag bød på kampe imod verdens “fodboldkæmper”
Forholdene på Warzawas stadion Legia Warszawa var helt i top med indendørs kunstgræsbane i en opvarmet kæmpe dome, hvor turneringen blev spillet. Og lørdagens modstandere var fra skrækindjagende fodboldklubber som Manchester United og Juventus. De andre inviterede hold var meget velspillede, og de fleste havde modsat Asgers FCM hold, der kun har spillet sammen siden september, spillet sammen i flere år.
Programmet lørdag bød på kampe i gruppe B hvor de skulle møde:
Første kamp mod et velspillet Manchester United var en hård start. FC Midtjylland kom foran 1-0 efter kort tid, men måtte indkassere et nederlag på 5-1.
Næste modstander var Hertha Berlin. Efter at have været bagud 0-2, viste drengene format og fik sig spillet på 2-2 som slutresultat.
Kampen mod Anderlecht var dog igen et nederlag, men et forventet et af slagsen mod et hold, der gik hele vejen og som kun tabte finalen til Ajax Amsterdam. Ajax, der lige som FCM, var blevet nr. 4 i deres indledende gruppe (A). Kampen var flot og velspillet men FCM tabte 1-4 til Anderlecht.
Efter frokosten mødte drengene et velspillende Juventus, som endte i semifinalen, hvor de tabte til Anderlecht. Kampen blev utroligt spændende med to velspillende hold. FCM vandt kampen over giganten Juventus med 2-1.
Dagens sidste kamp stod mod Team Europa, som FCM vandt overlegent 5-0.
FC Midtjylland sluttede på en flot tredieplads i gruppespillet – med Juventus på en fjerdeplads.
Med mange kampe i benene drog drengene tilbage til Hotel Mariott hvor aftenen gik med at spise samt hygge sportsquiz på trænernes værelse. Klokken 21.30 skulle der være slukket. Trods det at mange indtryk skulle fordøjes – lige fra nyt land og sprog samt spændende kampe mod store hold – så sov Asger ret hurtigt.
Søndag bød på endnu flere kampe
Hvis nogle havde sat næsen op efter en dag med afslapning ovenpå lørdagens strabadser, blev de slemt skuffede. Søndagen bød nemlig på tre kampe i slutspillet. Gruppe A havde Sparta Prag som vinder og Salzburg på en andenplads. Dermed Gruppe A’s Salzburg møde Gruppe B’s FC Midtjylland, hvor et velspillende Salzburg vandt 5-2.
I kamp nr. to skulle FCM igen op mod Manchester United. Den kamp tabte de 0-4. Man U endte på en plads lige over FCM i den samlede stilling i turneringen. Så tætte og uforudsigelige var turneringens kampe.
Efter 2 nederlag var det tid at rejse sig til den sidste kamp – og det gjorde drengene. De vandt en flot kamp over vinderen af Gruppe A, Sparta Prag. En flot 2-1 sejr.
Juventus og Salzburg spillede om 3.-4. pladsen og Anderlecht spillede en spændende finalekamp mod Ajax Amsterdam (med Ajax som vinder).
Det var tid for drengene at få råbt den sidste sejr over Sparta Prag ud over hele dome/stadion, og bagefter var der præmieoverrækkelse for alle hold. Klokken 13.00 søndag var det tid for drengene at spise frokost i loungen på Legia Warszawas stadion – med udsigt over det flotte græs. Bagefter blev bilerne pakket – og alle kunne sige tak for en dejlig turnering, hvor alle, og ikke mindst Asger kommer hjem med en bunke nye oplevelser rigere men også med masser af erfaring og ny tro på sig selv.
Trætte drenge fik oplevelser for livet
Det var en flot trætte drenge, der søndag drog hjemover.
– i bilen sad Asger på hjemturen på bagsædet med to holdkammerater – og de havde en fest, hvor de sang og grinte stort set indtil vi ramte Berlin – så blev der lidt ro. Da vi ved 01.00 om natten nærmede os Ikast, vågnede de op inden et bilskifte bragte os de sidste kilometer hjem til Thisted, fortæller Morten Fjord Stengaard.
Et eventyr for det kun 10 årige lokale fodboldtalent Asger var slut for denne gang.
Endelig resultat på turneringen blev:1. Ajax Amsterdam2. Anderlecht3. Red Bull Salzburg4. Juventus5. Benfica6. Manchester United7. FC Midtjylland8. Sparta Prag9. Team Europe10. Hertha Berlin11. Legia Warszawa 12. Sydney Olympic
Læs mere om Legia turneringen HER.
Læs om Asger eventyr i lokalavisen HER.
Filed Under: Featured, Fodbold, Mennesker, Rejse Tagged With: ajax, anderlecht, asger, asger fjord, asger fjord stengaard, fc midtjylland, fcm, football, forbold, hertha berlin, juventus, legia, legia warszawa, polen, polski, talent, team europe, warszawa	Trackbacks	Top Scorer Academy - Fotograf Morten Fjord Stengaard siger:	13. marts, 2017 kl. 15:09	[…] Midtjyllands talenhold. Læs bl.a. om Asgers tur med et udvalgt FCM hold til turnering i Warszawa HER. Asger elsker fodbold – og til tider snakker vi om et afhængighedsforhold, som en ryger til […]
Svar	Asger og FCM ulvene i Bremen - Fotograf Morten Fjord Stengaard siger:	13. juni, 2017 kl. 16:32	[…] i Polen i November måned 2016 – en tur på 13-14 timer i bil. Læs om Warszawa turen HER. Vi forældre overlod drengene til trænerne og kørte mod de steder vi selv havde booket. Drengene […]
= Interesse i et photoshoot?